**Záznam**

**zo 43. zasadnutia Legislatívnej rady vlády Slovenskej republiky konaného 5. decembra 2017**

**Prítomní:** podľa prezenčnej listiny

Rokovanie Legislatívnej rady vlády Slovenskej republiky viedla Monika Jankovská, podpredsedníčka Legislatívnej rady vlády Slovenskej republiky.

Legislatívna rada prerokovala jednotlivé body programu a uzniesla sa na týchto záveroch:

1. Návrh zákona o uvádzaní dreva a výrobkov z dreva na vnútorný trh - nové znenie (č.m. 51016)

Legislatívna rada po prerokovaní tohto návrhu zákona odporučila návrh upraviť podľa

jej pripomienok a na rokovanie vlády predložiť jeho nové, upravené znenie.

2. Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 497/2013 Z. z., ktorým sa ustanovuje spôsob výpočtu mýta, výška sadzby mýta a systém zliav zo sadzieb mýta za užívanie vymedzených úsekov pozemných komunikácií v znení neskorších predpisov (č. m. 51142/2017)

Legislatívna rada po prerokovaní tohto návrhu nariadenia vlády a odporučila návrh

upraviť podľa jej pripomienok a na rokovanie vlády predložiť jeho nové, upravené

znenie.

3. Návrh zákona, ktorým sa mení a dopĺňa zákon č. 532/2010 Z. z.  o Rozhlase a televízii   
Slovenska a o zmene a doplnení niektorých zákonov v znení neskorších predpisov (č. m.   
51184/2017)

Legislatívna rada po prerokovaní tohto návrhu zákona odporučila návrh upraviť podľa

jej pripomienok a na rokovanie vlády predložiť jeho nové, upravené znenie.

4. Návrh legislatívneho zámeru zákona o sčítaní obyvateľov, domov a bytov v roku 2021 (č.   
 m. 51170/2017)

Legislatívna rada po prerokovaní tohto návrhu legislatívneho zámeru zákona odporučila návrh upraviť podľa jej pripomienok, námetov a odporúčaní a na rokovanie vlády predložiť jeho nové, upravené znenie.

5. Návrh na ratifikáciu Dohovoru o práci v námornej doprave, 2006 (č. m. 51335/2017)

Legislatívna rada po prerokovaní tohto návrhu na ratifikáciu dohovoru odporučila návrh upraviť podľa jej pripomienok a na rokovanie vlády predložiť jeho nové, upravené znenie.

Lucia Žitňanská v. r.

podpredsedníčka vlády, ministerka spravodlivosti

a predsedníčka Legislatívnej rady vlády SR